****

**รายงานผลการดำเนินการ**

**ตามแผนปฏิบัติการ**

**ด้านการป้องกันและปราบปรามการทุจริต**

**ประจำปีงบประมาณ พ.ศ.2561**

**องค์การบริหารส่วนตำบลบงเหนือ**

**อำเภอสว่างแดนดิน จังหวัดสกลนคร**

**รายงานผลการดำเนินการตามแผนปฏิบัติ**

**ด้านการป้องกันและปราบปรามการทุจริต**

**ประจำปีงบประมาณ พ.ศ.2561**

**------------------------------------------------**

 องค์การบริหารส่วนตำบลบงเหนือ ได้มีการจัดทำแผนปฏิบัติการด้านการป้องกันและปราบปรามการทุจริต ประจำปีงบประมาณ พ.ศ.2561 เพื่อใช้เป็นกรอบดำเนินงานในการป้องกันและปราบปรามการทุจริตภายในองค์การบริหารส่วนตำบลบงเหนือ ซึ่งในปีงบประมาณ พ.ศ.2561 ได้จัดทำแผนปฏิบัติการในการวัดความสำเร็จของการดำเนินการตามแผนการป้องกันและปราบปรามการทุจริตขึ้น

 โดยองค์การบริหารส่วนตำบลบงเหนือ ได้มอบหมายให้ส่วนราชการภายในรับไปดำเนินการ และบัดนี้การดำเนินการตามแผนฯ ประจำปี พ.ศ.2561 ได้สิ้นสุดลงแล้ว จึงขอรายงานผลการดำเนินงาน พร้อมทั้งระบุปัจจัยสนับสนุน ปัญหา อุปสรรค ข้อเสนอแนะในการปรับปรุงแผนฯ สำหรับกรอบแผนการดำเนินงาน ดังนี้

**1.ผลการดำเนินงาน**

**ยุทธศาสตร์ที่ 1 เสริมสร้างจิตสำนึกและค่านิยม ให้หน่วยงานภาครัฐบริหารงานตามหลักธรรมาภิบาล**

1.ดำเนินการตามยุทธศาสตร์เสริมสร้างสำนึกและค่านิยมให้หน่วยงานภาครัฐบริหารงานตามหลักธรรมมาภิบาล โดยดำเนินโครงการดังนี้

#  1.1 โครงการสร้างจิตสำนึกด้านคุณธรรม จริยธรรม โครงการสร้างจิตสำนึกด้านคุณธรรมและจริยธรรมของคณะผู้บริหาร และพนักงานขององค์การบริหารส่วนตำบลบงเหนือ

การดำเนินการ

ดำเนินโครงการเมื่อวันที่ 22 มกราคม 2561 ณ วัดบ้านบาก มีผู้บริหาร พนักงาน พนักงานจ้างเข้าร่วม จำนวน 36 คน

ผลการดำเนินการ

 การดำเนินการเป็นการสร้างคุณธรรม จริยธรรม ให้กับคณะผู้บริหารและพนักงานองค์การบริหารส่วนตำบลบงเหนือ ได้นำหลักคุณธรรม จริยธรรม ไปใช้พัฒนาคุณภาพชีวิตและการทำงานได้อย่างเหมาะสมเกิดการเรียนรู้ในการอยู่ร่วมกัน มีความสัมพันธ์อันดีระหว่างกันและกัน รวมทั้งได้เปิดโลกทัศน์ในการศึกษาองค์ความรู้ใหม่ๆ

 1.2 กิจกรรมจัดกิจกรรมปกป้องและเชิดชูสถาบันพระมหากษัตริย์ (พิธีสวนสนามเนื่องในวันชาติไทย)

 พ.ศ. 2561

การดำเนินการ

ให้ผู้บริหาร สมาชิก อบต. พนักงานส่วนตำบลและ พนักงานจ้าง เข้าร่วมงาน วันที่ 4 ธันวาคม 2561

มีส่วนร่วมในการปกป้องและเชิดชูสถาบันพระมหากษัตริย์และร่วมกันแสดงออกถึงความจงรักภักดีต่อ

พระบาทสมเด็จปรมินทรมหาภูมิพลอดุลยเดช สมเด็จพระนางเจ้าฯพระบรมราชินีนาถ และพระบรมวงศานุ

วงศ์ทุกพระองค์

-2-

ผลการดำเนินการ

องค์การบริหารส่วนตำบลบงเหนือ ให้ผู้บริหาร สมาชิก อบต. พนักงานส่วนตำบลและ พนักงานจ้าง เข้า

ร่วมงาน วันที่ 4 ธันวาคม 2561 มีส่วนร่วมในการปกป้องและเชิดชูสถาบันพระมหากษัตริย์และร่วมกัน

แสดงออกถึงความจงรักภักดีต่อพระบาทสมเด็จปรมินทรมหาภูมิพลอดุลยเดชสมเด็จพระนางเจ้าฯ

พระบรมราชินีนาถ และพระบรมวงศานุวงศ์ทุกพระองค์

**ยุทธศาสตร์ที่ 2 บูรณาการหน่วยงานภาครัฐในการป้องกันและปราบปรามการทุจริต**

2.1 การจัดอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ.2540

การดำเนินการจัดการฝึกอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ.2540

ผลการดำเนินการ

สำนักปลัด องค์การบริหารส่วนตำบลบงเหนือ ได้ดำเนินการจัดการฝึกอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ.2540 เมื่อวันที่ 22 กันยายน 2561 ณ ห้องประชุมองค์การบริหารส่วนตำบลบงเหนือ กลุ่มเป้าหมายที่เข้าร่วม จำนวน 66 คน

2.2 การเผยแพร่ประกาศจัดซื้อจัดจ้างผ่านทางศูนย์ข้อมูลข่าวสารและwww.maeram.go.th

การดำเนินการจัดทำแผน และจัดทำสรุปผล

ผลการดำเนินการ

กองคลังได้ดำเนินการเผยแพร่ประกาศจัดซื้อจัดจ้างผ่านทางศูนย์ข้อมูลข่าวสารทางอินเตอร์เนต เวปไซร์องค์การบริหารส่วนตำบลบงเหนือ

2.3 การเก็บสถิติและสรุปผลการใช้บริการศูนย์ข้อมูลข่าวสารให้ผู้บริหารทราบอย่างสม่ำเสมอ

การดำเนินการเก็บสถิติและสรุปผลการใช้บริการศูนย์ข้อมูลข่าวสาร

ผลการดำเนินการ

องค์การบริหารส่วนตำบลบงเหนือ ได้ดำเนินการการเก็บสถิติและสรุปผลการใช้บริการศูนย์ข้อมูลข่าวสาร เป็นประจำต่อเนื่องทุกไตรมาส

2.4 การมีระบบควบคุมและตรวจสอบภายใน

การดำเนินการจำทำแผน และจัดทำสรุปผลการควบคุมภายใน

ผลการดำเนินการ

1.กำหนดมาตรฐานการควบคุมภายใน

ได้ดำเนินการตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 กำหนดให้ผู้รับตรวจรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบเกี่ยวกับการควบคุมภายในอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณหรือปีปฏิทิน

-3-

2.การดำเนินงานด้านการบริหารจัดการความเสี่ยงภายในองค์กร

 มีการแต่งตั้งคณะกรรมการและคณะทำงานบริหารความเสี่ยงซึ่งได้มีการกำหนดองค์ประกอบคณะกรรมการและคณะทำงานโดยแบ่งอำนาจหน้าที่ความรับผิดชอบโดยชัดเจน ได้ดำเนินการจัดทำแผนบริหารความเสี่ยง และวิเคราะห์ความเสี่ยงที่เกิดขึ้นภายในองค์กร

3.ได้ดำเนินการจัดทำรายงานการควบคุมภายในประจำปีงบประมาณ 2559 ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6ทั้งในส่วนงานย่อย และในส่วนองค์กร และได้รายงานผลการดำเนินการ จัดส่งรายงานให้สำนักงานตรวจเงินแผ่นดินสกลนครและอำเภอสว่างแดนดินเรียบร้อยแล้ว ภายใน 30 ตุลาคม 2559

**ยุทธศาสตร์ที่ 3 เสริมสร้างความเข้มแข็งในการป้องกันและปราบปรามการทุจริตภาครัฐ**

3.1 ระบบรับเรื่องราวร้องทุกข์อิเล็กทรอนิกส์

การดำเนินการ

รับร้องเรียนร้องทุกข์/ได้รับความเดือดร้อนและไม่ได้รับความเป็นธรรมจากการปฏิบัติงานของ ข้าราชการและพนักงานของรัฐผ่านเว็บไซต์

ผลการดำเนินการ

ได้ดำเนินการตรวจสอบเรื่องร้องทุกข์ ร้องเรียนผ่านทางเวปไซด์ [องค์การบริหารส่วนตำบลบงเหนือ](http://www.maeram.go.th) และทางเฟสบุคอย่างต่อเนื่องสม่ำเสมอ

3.2ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริตการสร้างมาตรฐานความโปร่งใสเช่นกฎหมาย/ระเบียบข้อบังคับ/วิธีการปฏิบัติข้อมูลข่าวสารให้เจ้าหน้าที่ท้องถิ่น

การดำเนินการประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริต

ผลการดำเนินการประชาสัมพันธ์ผ่านทางเวปไซด์

3.3 การสำรวจความคิดเห็นของประชาชน/ผู้รับบริการ/ผู้มีส่วนได้เสียเกี่ยวกับการป้องกันการทุจริตและประพฤติมิชอบขององค์การบริหารส่วนตำบลบงเหนือ

การดำเนินการสำรวจความคิดเห็นของประชาชน/ผู้รับบริการ/ผู้มีส่วนได้เสีย

ผลการดำเนินการ

ได้จ้างสถาบันการศึกษาสำรวจความคิดเห็น ความพึงพอใจของประชาชน ผลการสำรวจความพึงพอใจอยู่ในระดับดี

**ยุทธศาสตร์ที่4 พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตภาครัฐ**

4.1 จัดทำมาตรฐานการปฏิบัติงาน ด้านแผนงาน งบประมาณและ บุคลากร

การดำเนินการ

จัดทำมาตรฐานการปฏิบัติงานด้านแผนงาน งบประมาณและ บุคลากร

 ผลการดำเนินการ

-4-

สำนักปลัดได้จัดทำ

 1) นโยบายด้านการพัฒนาบุคลากรด้านคุณธรรมจริยธรรม

 2) กำหนดมาตรการการป้องกันและต่อต้านการทุจริตประพฤติมิชอบ

 3) จัดทำข้อบังคับว่าด้วยจรรยาบรรณข้าราชการ

4.2 จัดอบรมหรือเผยแพร่เสริมความรู้ความเข้าใจเกี่ยวกับระบบการจัดซื้อจัดจ้างภาครัฐ

การดำเนินการ

จัดอบรมหรือเผยแพร่เสริมความรู้ความเข้าใจ

ผลการดำเนินการ

โดยดำเนินการในโครงการศึกษาดูงานเพื่อเพิ่มประสิทธิภาพและการบริหารงานขององค์การบริหารส่วนตำบลบงเหนือ ประจำปี 2561 ได้ดำเนินการเมื่อ 28 กุมภาพันธ์ 2561 ถึง 4 มีนาคม 2561

4.3 จัดทำรายงานผลความสำเร็จของแผนปฏิบัติการด้านการป้องกันและปราบปรามการทุจริตคอร์รัปชั่นกับมาตรฐานความโปร่งใส

การดำเนินการ

จัดทำรายงานผลแผนปฏิบัติการด้านการป้องกันและปราบปรามการทุจริต

ผลการดำเนินการ

มีการจัดทำรายงานผลแผนปฏิบัติการด้านการป้องกันและปราบปรามการทุจริต

4.3 การส่งข้าราชการและเจ้าหน้าที่เข้าร่วมการประชุม อบรมสัมมานาที่เกี่ยวข้องกับ

การดำเนินการส่งข้าราชการและเจ้าหน้าที่เข้าร่วมการประชุม

 4.3.1 ด้านการป้องกันและการปราบปรามการทุจริต

4.3.2 ด้านทรัพยากรบุคคล

4.3.3 ด้านการเงิน

4.3.4 ด้านการตรวจสอบภายใน

ผลการดำเนินการ

มีการจัดส่งข้าราชการเข้าอบรมในหลักสูตรต่างๆที่เกี่ยวข้องกับตำแหน่งทุกด้าน ยกเว้นด้านการตรวจสอบภายใน เนื่องจากไม่มีเจ้าหน้าที่ตรวจสอบภายใน แต่ดำเนินการจัดส่งอบรมในด้านการควบคุมภายใน

1) ด้านการป้องกันและการปราบปรามการทุจริต จำนวน 1 ครั้ง

2) ด้านทรัพยากรบุคคล จำนวน 3 ครั้ง

3) ด้านการเงิน จำนวน 5 ครั้ง

4) ด้านการควบคุมภายใน จำนวน 1 ครั้ง

* 1. จัดทำหลักเกณฑ์วิธีการรับฟังข้อร้องเรียน/ร้องทุกข์

การดำเนินการ

จัดทำหลักเกณฑ์วิธีการรับฟังข้อร้องเรียน/ร้องทุกข์

-5-

ผลการดำเนินการ

มีการจัดทำหลักเกณฑ์วิธีการรับฟังข้อร้องเรียน/ร้องทุกข์ พร้อมคู่มือประชาชนแจกแก่ประชาชนเรียบร้อยแล้ว

4.5 การจัดระบบรับฟังข้อร้องเรียนการแจ้งเบาะแสการทุจริตการจัดช่องทางร้องเรียน/แจ้งเบาะแส/ความคิดเห็น

* ตู้รับข้อร้องเรียน
* จัดส่งข้อร้องเรียนทางไปรษณีย์
* ศูนย์ข้อมูลข่าวสารองค์การบริหารส่วนตำบลบงเหนือ
* เว็บไซต์องค์การบริหารส่วนตำบลบงเหนือ
* โทร 042- 704955

การดำเนินการ

จัดทำระบบรับฟังข้อร้องเรียน/ร้องทุกข์แจ้งเบาะแสการทุจริต

ผลการดำเนินการ

มีการจัดทำจัดทำระบบรับฟังข้อร้องเรียน/ร้องทุกข์แจ้งเบาะแสการทุจริต เผยแพร่ประชาสัมพันธ์ทางเวปไซด์ และแผ่นพับ

**2.ปัจจัยสนับสนุน**

 ในการดำเนินกิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

 1)การที่มีระบบควบคุมภายใน และระบบการตรวจสอบโดยฝ่ายสภาองค์การบริหารส่วนตำบล เป็นการสร้างระบบการป้องกันและปราบปรามการทุจริตและประพฤติมิชอบได้ในระดับหนึ่ง

 2) องค์การบริหารส่วนตำบลบงเหนือ มีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์ประสานราชการใสสะอาด และศูนย์ข้อมูลข่าวสาร

 3)มีการเผยแพร่ข้อมูลข่าวสารและการรับเรื่องร้องเรียนทาง Web site และ facebook

**3.ปัญหา/อุปสรรคในการดำเนินงาน**

 องค์การบริหารส่วนตำบลบงเหนือ เป็นหน่วยงานขนาดกลาง การตรวจสอบปัญหาการทุจริตโดยฝ่ายสภาองค์การบริหารส่วนตำบล อาจได้ผลในบางโครงการ แต่เนื่องจากฝ่ายสภาฯมีข้อจำกัดเรื่องความรู้ความสามารถเนื่องจากสมาชิกสภายังมีความรู้ไม่หลากหลายและขาดความชำนาญเฉพาะด้าน ทำให้อาจมีการตรวจสอบที่ไม่ครอบคลุมทุกด้าน

 การที่ไม่มีเจ้าหน้าที่ตรวจสอบภายใน รับผิดชอบงานโดยตรงทำให้กระบวนการตรวจสอบภายในมีการตรวจสอบไม่สม่ำเสมอ แม้ว่าจะมีการกำหนดให้มีผู้รับผิดชอบการตรวจสอบภายในแต่เป็นการกำหนดใน

-6-

เชิงสัญลักษณ์มากกว่าที่จะมีการดำเนินการตรวจสอบอย่างต่อเนื่อง เนื่องจากเจ้าหน้าที่ผู้รับผิดชอบต้องรับผิดชอบงานหลักของตนเองก่อน อาจทำให้ไม่มีเวลาดำเนินการตามแผนการตรวจสอบ

**4.ข้อเสนอแนะ**

 1) พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

 2) พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ

 3) เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

 4) ให้มีหน่วยตรวจสอบภายใน โดยมีตำแหน่งเจ้าหน้าที่ตรวจสอบภายในเพื่อการตรวจสอบอย่างมีประสิทธิภาพ

 

คำสั่งองค์การบริหารส่วนตำบลบงเหนือ

ที่ ๔๗๕ / ๒๕๖๑

เรื่อง การแต่งตั้งคณะทำงานบริหารความเสี่ยงและระบบการควบคุมภายใน

**……………………………..**

 การบริหารความเสี่ยงและระบบควบคุมภายในเป็นเครื่องมือด้านการบริหารจัดการ ซึ่งนำมาช่วยในการบริหารงานและกลไกพื้นฐานสำคัญของกระบวนการกำกับดูแลการดำเนินกิจกรรมต่างๆในหน่วยงานเพื่อให้การดำเนินงานเป็นไปอย่างมีประสิทธิภาพ และบรรลุวัตถุประสงค์

 หากหน่วยงานมีการบริหารความเสี่ยงและระบบการควบคุมภายในที่ดี จะเป็นประโยชน์อย่างมากต่อหน่วยงาน ในการป้องกัน หรือลดความผิดพลาด ความเสียหาย การรั่วไหล การสิ้นเปลืองหรือการทุจริตในหน่วยงาน ทั้งนี้บุคลากรทุกระดับเป็นผู้มีบทบาทสำคัญในการให้ความสนับสนุนการบริหารความเสี่ยงและระบบการควบคุมภายใน ของหน่วยงาน ให้มีประสิทธิผล โดยการให้ความสำคัญ และมีความรู้ ความเข้าใจเกี่ยวกับการบริหารความเสี่ยงและระบบ การควบคุมภายในให้มากขึ้น เพื่อให้สามารถปฏิบัติงานได้สำเร็จและบรรลุตามวัตถุประสงค์ที่หน่วยงานตั้งไว้ ดังนั้น เพื่อให้การปฎิบัติงานด้านการบริหารความเสี่ยงและระบบการควบคุมภายใน เป็นไปอย่างมี ประสิทธิภาพ ประสิทธิผลและเกิดประโยชน์สูงสุด และสามารถขับเคลื่อนไปได้ด้วยดีองค์การบริหารส่วนตำบลบงเหนือ ขอแต่งตั้งคณะทำงาน ฯ ดังนี้

 คณะทำงานบริหารความเสี่ยงและระบบการควบคุมภายใน ประกอบด้วย

1. นายรังสรรค์ ธรรมธร ปลัดองค์การบริหารส่วนตำบลบงเหนือ หัวหน้าคณะทำงาน
2. นายปิยวิทย์ โชติเกียรติ รองปลัดองค์การบริหารส่วนตำบลบงเหนือ คณะทำงาน
3. นายทศพร ทันแล้ว หัวหน้าสำนักปลัด คณะทำงาน
4. นางสุฎารัตน์ ศิริจันทร์ ผู้อำนวยการกองสวัสดิการสังคม คณะทำงาน
5. นายธวัชชัย ใบภักดี ผู้อำนวยการกองการศึกษาฯ คณะทำงาน
6. นางสุพัตรา จันทะดวง นักจัดการงานทั่วไป เลขานุการ

โดยให้มีหน้าที่ ดังนี้

๑. จัดทำแผนบริหารความเสี่ยงและระบบการควบคุมภายในตามภารกิจหลักของหน่วยงานและ โครงการที่สำคัญ (ถ้ามี)

๒. ขับเคลื่อนการดำเนินงานบริหารความเสี่ยงและระบบการควบคุมภายในของหน่วยงาน ตามข้อ 1 ให้บรรลุผลตามวัตถุประสงค์และเป้าหมาย

 ๓. บูรณาการดำเนินงานบริหารความเสี่ยงและการควบคุมภายใน ระดับหน่วยงาน

-๒-

 ๔. ติดตามความก้าวหน้าและการดำเนินงานตามแผนบริหารความเสี่ยงและแผนการปรับปรุง การควบคุมภายใน และประมวลสรุปรายงานผลต่อคณะทำงานบริหารความเสี่ยงและระบบการควบคุมภายในกรมการ พัฒนาชุมชน

๕. รายงานผลการประเมินองค์ประกอบของการควบคุมภายใน (แบบ ปย.๑) และรายงานการ ประเมินผลและการปรับปรุงการควบคุมภายใน (แบบ ปย.๒) ตามแนวทางของสำนักงานการตรวจเงินแผ่นดิน

 ทั้งนี้ ตั้งแต่บัดนี้เป็นต้นไป

 สั่ง ณ วันที่ ๒๗ เดือน ธันวาคม พ.ศ. ๒๕๖๑

